《次韵陈介然幽兰翠柏之作 其一 翠柏》
宋代·李纲

翠柏方岁寒，独立群木外。不为众所知，此理实难会。

惜哉结根浅，未使极高大。天风动虬枝，萧瑟起清籁。

傥无斤斧残，会拂千丈黛。空馀霄汉志，不逐雪霜改。

委弃老空山，浩荡付玄宰。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。